Diari Oficial de la Generalitat Valenciana


Sumari del DOGV 8441, del 11-12-2018 (2018/11725)

Notificació de la sentència dictada en el procediment ordinari número 803/2016.
-------------------------------------------------------------------------------

### Dades del document

Número de DOGV
:   8441

Data del DOGV
:   11-12-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/11742


Organisme emissor
:   Jutjat de Primera Instància Número 3 de Benidorm

Tipus de document
:   Edicte

Notificació de la sentència dictada en el procediment ordinari número 803/2016. [2018/11518]  
Susana Lanchas Rodríguez, lletrada de l'Administració de justícia del Jutjat de Primera Instància número 3 de Benidorm (Alacant), mitjançant aquest edicte fa saber que, en aquest jutjat, se segueixen actuacions de procediment ordinari amb el número 803/2016 a instàncies de Manuel Luquin Malo, representat per la procuradora Begoña Miró Oriola, contra l'herència jacent de Julián Saranova Pradilla i Martina Zozaya Goñi, declarats en rebel·lia, en les quals s'ha dictat sentència que té l'encapçalament i la dispositiva que literalment són com segueix:  
  
«Procediment: assumpte civil número 803/2016 judici ordinari.  
Sentència número 113/2017  
Jutge que la dicta: Javier Santolaria Comeche.  
Lloc: Benidorm.  
Data: 16 de maig de 2017.  
Javier Santolaria Comeche, magistrat jutge titular del Jutjat de Primera Instància número 3 de Benidorm, he vist aquestes actuacions de judici ordinari, registrades amb el número 803/2016, a instàncies de Manuel Luquin Malo representat per la procuradora dels tribunals Begoña Miró Oriola i assistit del lletrat Enrique Domingo García contra l'herència jacent de Julián Saranova Pradilla i Martina Zozaya Goñi, declarats en rebel·lia, sobre acció declarativa de domini i prescripció adquisitiva.  
Dispositiva  
Notifiqueu aquesta resolució a les parts, i feu-los saber que aquesta no és ferma i es pot interposar un recurs d'apel·lació davant d'aquest jutjat en vint dies des de la seua notificació.  
Mode d'impugnació: per mitjà d'un recurs d'apel·lació per a l'Audiència Provincial d'Alacant (art. 455 LECn). El recurs s'interposarà per mitjà d'un escrit presentat en aquest jutjat en el termini de vint dies hàbils comptadors des de l'endemà de la notificació. De conformitat amb la disposició addicional 15a de la Llei orgànica del poder judicial, perquè siga admés a tràmit el recurs d'apel·lació contra aquesta resolució, haurà de constituir un dipòsit de 50 euros, que se li tornarà només en el cas que el recurs siga estimat. El dipòsit es constituirà ingressant l'esmentada quantitat en el banc Santander, en el compte corresponent a aquest expedient (0149 4846 IE EEEE AA) i s'indicarà, en el camp Concepte el codi «02 civil-apel·lació» i la data de la resolució recorreguda amb el format dd/mm/aaaa.  
En el cas de realitzar l'ingrés per mitjà d'una transferència bancària, després de completar el codi de compte corrent (ccc, 20 dígits), s'indicarà, en el camp Concepte, el número de compte, el codi i la data en la forma exposada en el paràgraf anterior.  
En cap cas s'admetrà una consignació per import diferent de l'indicat. En el cas que s'hagen de realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit les persones que tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la meua sentència, que pronuncie, mane i firme».  
  
Publicació. La sentència anterior va ser donada, llegida i publicada pel magistrat que la va dictar, mentre celebrava audiència pública en el mateix dia de la data, de la qual cosa jo, la lletrada de l'Administració de justícia, en done fe, a Benidorm, 16 de maig de 2017.  
I perquè servisca de notificació als demandats rebels, herència jacent de Julián Saranova Pradilla i Martina Zozaya Goñi, el domicili dels quals s'ignora, per a la publicació corresponent en el Diari Oficial de la Generalitat Valenciana i al tauler d'anuncis d'aquest jutjat, expedisc aquest edicte.  
  
Benidorm, 24 d'abril de 2018.- La lletrada de l'Administració de justícia: Susana Lanchas Rodríguez.